Noel Cringle

She politickeyr Manninagh va Noel Quayle Cringle OBE (16 Nollick 1937 – 28 Luanistyn 2021). She Eaghtyrane Tinvaal v'eh eddyr 2000 as 2011.

Va Cringle ruggit as troggit ayns Balley Beg, as v'eh ynsit ec Ard-scoill Chashtal Rushen as haink er dy ve ny eirinagh as, ny s'anmey, ny chanteyder ec Central Marts Limited. V'eh poosit rish Mary as va daa vac oc. She Barrantagh Skeerey Chairbre v'eh voish 1964 derrey 1974. V'eh reiht da'n chied cheayrt myr Oltey yn Chiare as Feed ayns 1974 da Rosien. Chaill eh e hoiag ayns 1986, tra v'eh ny Chaairliagh er Boayrd ny Cooishyn Sthie, agh d'aa-chossyn eh yn toiag ayns 1991, as hannee eh myr OKF da Rosien derrey 2000. Voish 1996 derrey 2000 she Loayreyder y Chiare as Feed v'eh. Voish 2000 derrey 2011 she Eaghtyrane Tinvaal v'eh as, myr shen, ny oltey jeh'n Choonseil Slattyssagh.

V'eh pointit myr Offishear Oardyr yn Impiraght Ghoaldagh (OBE) ayns Onnoryn y Vlein Noa, 2008. Hooar eh baase er 28 Luanistyn 2021 tra v'eh 83 bleeaney d'eash.

Imraaghyn

Ronney:Ruggyryn 'sy vlein 1937
Ronney:Baaseyn 'sy vlein 2021
Ronney:Olteynyn y Chiare as Feed son Rosien
Ronney:Olteynyn y Choonseil Slattyssagh
Ronney:Loayreyderyn y Chiare as Feed